ڈورجی وانگمو

ڈورجی وانگمو (زونگکھا: རྡོ་རྗེ་དབང་མོ་དབང་ཕྱུག་ ؛ پیدائش 10 جون 1955ء) بھوٹان کی ملکہ اور سابقہ بادشاہ جگمے سنگئے وانگچوک کی پہلی بیوی ہیں۔ ان کی تین سوکنیں بھی ہیں اور وہ بھی ملکہ کہلاتی ہیں۔
 سوانح 
ان کے والد یاب داشو اگئین ڈورجی (1925ء – 2019ء) اگئین اکیڈمی کے بانی اور مالک تھے۔ ان کی والدہ یم تھوئیجی زام (پ۔ 1932ء) تھیں۔

آشی ڈورجی وانگمو وانگچوک بھوٹان کے چوتھے بادشاہ، جگمے سنگئے وانگچوک کی پہلی بیوی ہیں۔

انھوں نے بھارت کے سینٹ ہیلن اسکول سے تعلیم پائی۔

وہ شہزادی آشی سونم ڈیشن وانگچوک اور شہزادہ داشو جگئل اگئین وانگچوک کی ماں ہیں۔
 سرگرمیاں 
ملکہ ایک مصنفہ بھی ہیں اور ادبی تخلیقات، بالخصوص ادبِ نوجوانان سے شغف رکھتی ہیں۔ ان کی سربراہی میں کئی نظم و مقالات پر مبنی کتابیں شائع اور ایڈیٹ ہوئی ہیں۔ وہ ”Of Rainbows and Clouds" کی لیکھک ہیں جو ملکہ کے والد کی کہانی پر مبنی ہے، اس کے علاوہ اس میں ساگا خاندان، بھوٹانی ثقافت، معاشرہ اور تاریخ کو بھی بیان کیا گیا ہے۔Of Rainbows and Clouds: The Life of Yab Ugyen Dorji As Told to His Daughter ان کی دوسری کتاب “Treasures of the Thunder Dragon: A Portrait of Bhutan” ذاتی یاداشت، تاریخ اور سفرنامہ کا مرکب ہے۔Treasures of the Thunder Dragon: A Portrait of Bhutan ان کی تیسری کتاب “Dochula: A Spiritual Abode in Bhutan“ ڈروک وانگئیل کی عمارت کی دستاویز ہے۔Dochula: A Spiritual Abode in Bhutan

تریانا فاؤنڈیشن کے تحت ان کی سربراہی میں ان کے کام کے اعتراف میں انھیں تقریب میں پوپ فرانسس چیرٹی اینڈ لیڈرشپ ایوارڈ سے نوازا گیا۔

 حوالہ جات 

زمرہ:1955ء کی پیدائشیں
زمرہ:اکیسویں صدی کی مصنفات
زمرہ:بقید حیات شخصیات
زمرہ:بیسویں صدی کی مصنفات
زمرہ:بیسویں صدی کے مصنفین
زمرہ:خاندان وانگچوک
زمرہ:ملکہ مائیں